
Oleh: 

Rasul  bin  Dahri 


SOLAT  TAHAJJUD  & 
WITIRNYA  RASULULLAH 


Soalan: 

Apa  hukumnya  mendahulukan  witir  sebelum  tahajjud  (Qiamul-  lail) 
atau  sembahyang  malam?  Bagaimana  kalau  saya  solat  witir  dua  kali  dalam  semalam 
iaitu  sebelum  tidur  dan  kemudian  setelah  bangun  1/3  dari  malam?  Dan  bagaimana 
sifat  solat  malam  (tahajjud)  dan  witir  Rasulullah  sallallahu  ‘alaihi  wa-sallaml  Harap 
jelaskan  dengan  hujjah. 

Jawapan: 

Waktu  untuk  solat  malam,  tahajjud  (qiamul-lail)  dan  berwitir  ialah  sebagaimana 
yang  telah  diterangkan  dan  dicontohkan  oleh  Nabi  Muhammad  sallallahu  ‘alaihi  wa- 
sallam : 

“ Solat  witir  ( waktunya ) ialah  antara  ( selepas ) solat  ‘Isya  sehingga 
terbitnya  fajar  (subuh)”.1 

“Dari  ‘Aisyah  radiallahu  ‘anha  berkata:  Dari  kesemua  malam 

sesungguhnya  Rasulullah  sallallahu  ‘alaihi  wa-sallam  mengerjakan  solat 
witir  iaitu  dipermulaan  malam,  ditengah  malamnya  dan  diakhir  malamnya 
dan  (waktu)  witir  berakhir  sampai  sahur  (terbit  fajar)”  ~ 

\ H/R  Ahmad,  Abu  Daud,  Ibnu  Majah  dan  Tirmizi. 

2 

. H/R  Bukhari,  Muslim,  Ahmad,  Abu  Daud,  Tirmizi,  Nasaii  dan  Ibnu  Majah. 

“Dari  Jabir  berkata:  Telah  bersabda  Rasulullah  sallallahu  ‘alaihi  wa- 

sallam,  sesiapa  yang  takut  tidak  dapat  bangun  diakhir  malam,  maka 
hendaklah  ia  solat  witir  pada  awal  malamnya  dan  sesiapa  yang  dapat 
bangun  diakhir  malamnya,  maka  hendaklah  ia  witir  di  akhir  malamnya 
kerana  sesungguhnya  solat  diakhir  malam  itu  disaksikan  dan  yang 

•2 

demikian  itu  lebih  utama”. 

“ Dari  Abu  Hurairah  berkata:  Telah  berwasiat  kepadaku  kekasihku 

sallallahu  ‘ alaihi  wa-sallam  dengan  tiga  perkara:  Berpuasa  pada  setiap 
bulan  tiga  hari,  solat  duha  dua  rakaat  dan  supaya  aku  solat  witir 
sebelum  aku  tidur”.3 4 

“Dari  al-Aswad  berkata:  Aku  pernah  bertanya  kepada  Aisyah 

bagaimana  cara  solat  Nabi  sallallahu  ‘alaihi  wa-sallam  di  waktu 
malam?  Beliau  menjawab:  Baginda  biasanya  tidur  pada  awal  malam, 
bangun  pada  akhir  malam,  lalu  baginda  solat,  setelah  itu  baginda 
kembali  ke  tempat  tidurnya”.5 

“Dari  Masruq  ia  berkata:  Aku  pernah  bertanya  kepada  ‘Aisyah:  Amal 
apakah  yang  paling  digemari  oleh  Nabi  sallallahu  ‘alaihi  wa-sallam? 
Beliau  menjawab:  Yang  terus-menerus  dikerjakan.  Aku  bertanya  lagi: 
Bilakah  baginda  bangun  ( solat  malam)?  Jawabnya:  Apabila  telah 

mendengar  ayam  berkokok”. 6 


3.  H/R  Muslim  2/174. 

4 

. H/R  Bukhari  dan  Muslim. 

5.  H/R  Bukhari  2/47. 

6.  H/R  Bukhari  2/44. 

“Dari  Abdullah  bin  Amr  bin  Ash:  Sesungguhnya  Rasulullah  sallallahu 
‘alaihi  wa-sallam  bersabda:  Solat  yang  paling  disukai  oleh  Allah  ialah 
solat  Daud  ‘alaihis-salam,  puasa  yang  paling  disukai  oleh  Allah  ialah 
puasa  Daud.  Baginda  biasa  tidur  pada  tengan  malam,  dan  bangun  pada 
sepertiganya  (untuk  solat  malam),  ia  tidur  lagi  pada  seperenamnya  dan 
ia  biasa  puasa  sehari  dan  berbuka  sehari’.1 

“Dari  Ibnu  Abbas  ia  berkata:  Maka  Rasulullah  sallallahu  ‘alaihi  wa- 
sallam  tidur,  sehingga  tengah  malam,  kurang  sedikit  atau  lebih  sedikit, 
kemudian  Rasulullah  pun  bangun  lalu  baginda  duduk  dan  mengusap 
rasa  mengantuk  di  wajahnya  dengan  tangannya,  kemudian  baginda 
membaca  sepuluh  ayat  akhir  surah  Ali  Imran,  kemudian  baginda 
bangun  menuju  tempat  wuduk  yang  tergantung,  kemudian  baginda 
berwuduk  darinya  dan  membaguskan  wuduknya,  kemudian  baginda 

o 

berdiri  untuk  solat”. 


Dari  hadis-hadis  sahih  di  atas,  dapat  diketahui  bagaimana  dan  bila  waktu  solat  malam 
para  Nabi.  Maka  contoh  yang  paling  hak  adalah  cara  solat,  bacaan  dan  waktu  solat 
malam  ialah  dengan  mencontohi  solat  para  Nabi. 

Pada  satu  malam  tidak  ada  dua  witir: 

1 . H/R  Bukhari,  Muslim,  Ahmad,  Abu  Daud,  Nasaii  dan  Ibn  Majah. 
8.  H/R  Bukhari  1/43.  Muslim. 

“ Dari  Talqi  bin  Ali  radiallahu  ‘anhu  berkata:  Aku  mendengar 

Rasulullah  sallallahu  ‘ alaihi  wa-sallam  bersabda:  Tidak  ada  dua  witir 
pada  satu  malam”.9 

Hadis  ini  menjelaskan  bahawa  tidak  ada  solat  witir  dua  atau  tiga  kali  pada  satu 
malam.  Tetapi  solat  malam  dibolehkan  walau  berulang-ulang  kali. 

Antara  cara  witir  Rasulullah  sallallahu  ‘alaihi  wa-sallam : 


Pada  kebiasaannya,  apabila  bersolat  witir  baginda  tidak  memisahkan  antara 
rakaat  kedua  dengan  rakaat  ketiga.  Tetapi  ada  kalanya  baginda  melakukannya  satu 
rakaat  sebagai  keterangan  dari  hadis-hadis  berikut: 

“Dari  ‘Aisyah  radiallahu  ‘anha  berkata:  Adalah  Rasulullah  sallallahu 
‘alaihi  wa-sallam  berwitir  tiga  rakaat,  baginda  tidak  memisahkan  antara 
rakaat-rakaat  tersebut”. 10 

Menurut  Syeikh  Nasruddin  al-Albani,  sanad  hadis  ini  lemah  — * “dhaif”  1 1 

kerana  Nabi  pernah  bersabda: 

“Dan  sesiapa  yang  mahu  berwitir  satu  rakaat,  maka  lakukanlah”. 

“Dari  ‘Aisyah  radiallahu  ‘anhu  berkata:  Rasulullah  sallallahu  ‘alaihi  wa- 
sallam  pernah  solat  (tahajjud),  iaitu  selepas  solat  ‘Isya  sehingga  fajar 

9 

. H/R  Ahmad,  Abu  Daud,  Nasaii  dan  Tirmizi. 

10.  H/R  Ahmad. 

11.  Lihat:  Irwa  al-Galil.  No.  421.  Al-Albani. 

12 

. H/R  Abu  Daud.  Ahmad,  Ibnu  Majah  dan  Nasaii. 

sebanyak  sebelas  rakaat,  baginda  salam  setiap  dua  rakaat  dan  berwitir 
dengan  satu  rakaat ”. 

“Maka  baginda  memulakan  dengan  solat  dua  rakaat,  kemudian  dua 
rakaat,  kemudian  dua  rakaat,  kemudian  dua  rakaat,  kemudian  dua  rakaat, 
kemudian  dua  rakaat  dan  kemudian  berwitir  satu  rakaat”. 14 

Dengan  hadis  sahih  di  atas,  maka  ini  menunjukkan  bahawa  Rasulullah  sallallahu 
‘alaihi  wa-sallam  bersolat  malam  dengan  dua  rakaat-dua  rakaat  dan  kemudian  ada 
kalanya  bersolat  witir  hanya  satu  rakaat. 

Solat  witir  tidak  menyerupai  solat  Maghrib: 

Ada  kalanya  baginda  bersolat  witir  dengan  tidak  memisahkan  antara  rakaat 
kedua  dengan  ketiga,  namun  tidak  boleh  menyerupai  solat  Magrib,  sebagaimana 
sabda  baginda: 

“ Dari  Abi  Hurairah  radiallahu  ‘anhu,  dari  Nabi  sallallahu  ‘ alaihi  wa- 
sallam  baginda  bersabda:  Janganlah  kamu  witir  dengan  tiga  rakaat 

(jangan  menyerupai  Magrib ),  berwitirlah  dengan  lima  rakaat  atau  tujuh 
rakaan.  Dan  janganlah  (witir  kamu ) menyerupai  solat  Magrib”. 15 


Maksud  menyerupai  solat  Maghrib  ialah  dengan  membaca  tasyahhud 
(tahiyyat)  awal.  Agar  tidak  menyerupai  solat  Maghrib,  maka  lakukanlah  solat  witir 
tiga  rakaat  dengan  tidak  bertasyahhud  awal. 


Bacaan  Rasulullah  dalam  solat  witir: 

. H/R  Bukhari,  Muslim,  Ahmad,  Abu  Daud,  Nasaii  dan  Ibnu  Majah. 
14.  H/R  Bukhari  1/53.  Muslim  2/179. 

H/R  Sahih  riwayat  Daruqutni. 

“ Dari  Ubay  bin  Ka’ab,  sesungguhnya  Nabi  sallallahu  ‘alaihi  wa-sallam 
membaca  dalam  solat  witir  ( dirakaat pertama ):  Sabbihisma  Rabbikal  A’ la. 
Dirakaat  kedua:  Qul  Ya  ayyuhul  Kafirun.  Dirakaat  yang  ketiga:  Qul 
Huwallahu  Ahad”. 16 


Solat  yang  paling  sempurna  adalah  mencontohi  Rasulullah  sallallahu  ‘alaihi  wa- 
sallam,  sama  ada  cara-caranya,  wakktunya,  bilangan  rakaatnya  dan  bacaannya. 

Solat  malam  dengan  empat  rakaat  dengan  satu  salam: 

Tidak  ada  kesalahan  bersolat  malam  (bertahajjud)  dengan  empat  rakaat  kemudian 
dengan  satu  salam,  kerana  ia  pernah  dilakukan  oleh  Rasulullah  sallallahu  ‘alaihi  wa- 
sallam: 

“Dari  Abi  Salamah  bin  Abdrurrahman,  sesungguhnya  ia  pernah  bertanya 
kepada  ‘ Aisyah  bagaimana  solat  Rasulullah  sallallahu  ‘ alaihi  wa-sallam 
dibulan  Ramadan.  Maka  ‘ Aisyah  menjawab:  Tidak  pernah  Rasulullah 
sallallahu  ‘alaihi  wa-sallam  solat  di  bulan  Ramadan  dan  tidak  dibulan 
lainnya  lebih  dari  sebelas  rakaat.  Baginda  solat  empat  rakaat,  maka 
jangan  ditanya  tentang  bagusnya  dan  lamanya,  kemudian  baginda  solat 
empat  rakaat,  maka  jangan  ditanya  tentang  bagusnya  dan  lamanya, 

17 

kemudian  baginda  solat  tiga  rakaat  (witir)”. 

Bersolat  malam  (qiamul-lail)  atau  tahajjud,  sama  ada  melakukannya  empat  rakaat 
dengan  satu  salam,  atau  dua  rakaat  dengan  satu  salam  adalah  masalah  khilafiyah. 
Tidak  sewajarnya  perkara  ini  menjadi  polemik  dan  pertikaian. 


16 

. H/R  Nasaii,  Abu  Daud,  Ahmad  dan  Ibn  Majah. 
17 . H/R  Bukhari  2/47.  Muslim  2/166. 

Sifat  (cara)  solat  witir  yang  telah  ditinggalkan: 

Ada  kalanya  Nabi  sallallahu  ‘alaihi  wa-sallam  mengerjakan  solat  witir 
sembilan  rakaat,  tujuh  rakaat,  lima  rakaat  dengan  satu  salam.  Dan  ada  kalanya  tiga 
dan  pernah  juga  satu  rakaat  sebagaimana  dijelaskan  di  dalam  hadis-hadis  sahih  di 
bawah  ini: 

“ Dari  Abi  Ayyub  berkata:  Telah  bersabda  Rasulullah  sallallahu  ‘alaihi 
wa-sallam:  Solat  witir  itu  adalah  haq.  Maka  sesiapa  yang  suka  berwitir 
dengan  lima  rakaat,  maka  lakukanlah,  sesiapa  yang  berwitir  dengan  tiga 
rakaat  maka  lakukanlah  dan  sesiapa  yang  solat  witir  dengan  satu  rakaat 

maka  kerjakanlah 

“Dari  Abi  Hurairah,  dari  Nabi  sallallahu  ‘alaihi  wa-sallam  baliau 
bersabda:  janganlah  kamu  witir  dengan  tiga  rakaat  (maksudnya  jangan 
menyerupai  solat  Magrib),  tetapi  bverwitirlah  dengan  lima  rakaat  atau 
dengan  tujuh  rakaat,  dan  janganlah  kamu  menyerupai  solat  Maghrib”. 19 


Menghidupkan  sunnah  yang  telah  ditinggalkan  adalah  besar  pahala  dan  fadhilatnya. 
Bersolat  witir  sebagaimana  yang  dicontohkan  oleh  Nabi  sallallahu  ‘alaihi  wa-sallam 
di  hadis  sahih  di  atas  perlulah  dihidupkan  kembali. 


Witir  lima,  tujuh  dan  sembilan  rakaat  dengan  dua  tahiyyat  dan  satu 
salam: 

18 

. H/R  Abu  Daud,  Ahmad,  Ibnu  Majah  dan  Nasaii. 
19 

. H/R  Daruqatm. 

“ Dari  Ummi  Salamah  ia  berkata:  Rasulullah  sallahu  ‘alaihi  wa-sallam 
pernah  solat  witir  tujuh  rakaat  dan  lima  rakaat  dengan  tidak  memisahkan 

90 

antara  rakaat-rakaat  tersebut  dangan  salam  atau  perkataan 

“Dari  Aisyah  berkata:  Pernah  Rasulullah  sallallahu  ‘ alaihi  wa-sallam 
solat  malam  tiga  belas  rakaat,  baginda  berwitir  dari  yang  tiga  belas  rakaat 

dengan  lima  rakaat,  baginda  tidak  duduk  dalam  solat  witir  yang  lima 

2 1 

rakaat  tersebut  kecuali  pada  rakaat  yang  terakhir”.  “ 

“Dan  S«a</  bin  Hisyam,  sesungguhnya  ia  pernah  bertanya  kepada  ‘ Aisyah : 
Khabarkanlah  kepadaku  tentang  witirnya  Rasulullah  sallallahu  ‘alaihi  wa- 
sallam:  Maka  Aisyah  berkata:  Kami  biasa  menyediakan  untuk  baginda 
gosok  gigi  dan  air  wuduknya,  maka  kemudian  Allah  akan  membangunkan 
baginda  jika  Ia  kehendaki  untuk  membangunkannya  diwaktu  malam. 
Kemudian  baginda  bersiwak  lalu  berwuduk,  kemudian  solat  sembilan 
rakaat  yang  baginda  tidak  duduk  (tasyahhud)  di  rakaat  tersebut  kecuali  di 
rakaat  yang  kelapan,  maka  baginda  duduk  berzikir  kepada  Allah  dan 
memujiNya,  berdoa  kepadaNya,  kemudian  baginda  bangun  dan  tidak 
salam,  kemudian  baginda  berdiri  melanjutkan  solatnya  kerakaat  yang 
kesembilan.  Kemudian  dirakaat  yang  kesembilan  baginda  duduk,  berzikir, 
memujiNya  dan  berdoa  (iaitu  bertasyahhud),  kemudian  baginda  memberi 


20 

. H/R  Ahmad,  Nsaii  dan  Ibnu  Majah. 

21 

. H/R  Bukhari,  Muslim  dan  Ahmad. 

salam  yang  benar-benar  baginda  dengarkan  kepada  kami.  Sesudah  salam 
baginda  solat  dua  rakaat  sambil  duduk.  Maka  yang  demikian  berjumlah 
sebelas  rakaat  wahai  anakku.  Maka  setelah  Nabiullah  sallallahu  ‘ alahi 
wa-sallam  sudah  tua  dan  gemuk,  baginda  witir  tujuh  rakaat,  baginda  tidak 
duduk  tasyahhud,  kecuali  dirakaat  keenam  dan  ketujuh,  dan  tidak  salam 
kecuali  dirakaat  yang  ketujuh.  Dan  baginda  lakukan  dua  rakaat  sambil 

duduk  seperti  yang  ia  kerjakan  tadi.  Maka  yang  demikian  itu  semuanya 

berjumlah  sembilan  rakaat  wahai  anakku”. ~ 


Solat  malam  Rasulullah  sallallahu  ‘alahi  wa-sallam  menjadi  tiga  belas  rakaat 
sebagaimana  terdapat  di  hadis  ini,  kerana  termasuk  dua  rakaat  pertama  iaitu  solat 
iftitah.  Tetapi  solat  malam  baginda  hanyalah  sebelas  rakaat.  Kenyataan  ini  diperkuat 
melalui  hadis  seterusnhya: 


Jj^j  ■ J 13  4j'  y "Mj 

<.  j — jie  <.  ^ u (.  j t 

jl JjS  1 c 

jjS  i — jU  i u443  u*}  , J*?  i u4b* 

,<USTj  l' JZS'  dJLj Ji  i 'J°j\  (.  U4b  jliU' 


“Dari  Zaid  bin  Khalid  al-Juhani  bahawasanya  dia  berkata:  Aku  pernah 
memerhatikan  dengan  teliti  cara  solat  malamnya  Rasulullah  sallallahu 
‘ alaihi  wa-sallam.  Baginda  memulakan  dengan  dua  rakaat  yang  ringan 
( pendek  bacaannya),  kemudian  solat  dua  rakaat  yang  amat  panjang 
(panjang  bacaannya ),  kemudian  solat  dua  rakaat  yang  kurang  panjang 
dari  sebelumnya,  dua  rakaat  yang  kurang  panjang  dari  sebelumnya, 
kemudian  solat  lagi  dua  rakaat  yang  lamanya  kurang  dari  dua  rakaat  yang 
sebelumnya,  lalu  solat  lagi  dua  rakaat  yang  lamanya  kurang  dari  dua 
rakaat  sebelumnya,  kemudian  solat  lagi  yang  lamanya  kurang  dari  dua 
rakaat  sebelumnya,  kemudian  baginda  solat  witir  satu  rakaat,  maka 
semuanya  tiga  belas  rakaat 

'H  * 55  x 55 

22.  H/R  Muslim  2/169.  179.  Abu  Daud  no  1342.  Ahmad  dan  Nasaii. 

23.  H/R  Muslim  2/183. 

“Dari  Ibnu  Abbas  berkata:  Pernah  Rasulullah  sallallahu  ‘alaihi  wa-sallam 

salat  malam  tiga  belas  rakaat”.~ 

Melalui  penerangan  di  atas,  maka  jelaslah  bahawa  solat  malam  Nabi 
sallallahu  ‘alaihi  wa-sallam  sebanyak  sebelas  rakaat.  Walaupun  bunyi  hadis  di  atas 
seolah-olah  tiga  belas  rakaat,  tetapi  sebenarnya  ialah  sebelas  rakaat,  kerana  dua 
rakaat  yang  pertama  adalah  solat  iftitah  (solat  pembukaan).  Ada  juga  riwayat  yang 
menjelaskan  bahawa  dua  rakaat  yang  pertama  ialah  qabliyatul  Isya’  atau  solat 
sunnatul  wudu.  Wallahu  ‘alam. 


24 . H/R  Muslim.  2/183. 

